**Baltinavas muzeja logo izstrādes konkursa nolikums**

**1. Konkursa rīkotājs:**

Baltinavas muzejs, Tilžas iela 7, Baltinavas pagasts, Balvu novads, LV- 4594

**2. Konkursa mērķis:**

Konkursa mērķis ir izvēlēties Baltinavas muzeja logo, kurš tiks izmantots poligrāfiskajos izdevumos, pasākumu vizuālajā noformējumā, uz veidlapām, apliecībās, atzinībās, diplomos, vizītkartēs, reprezentācijas materiālos, suvenīros, Baltinavas muzeja telpu vizuālajā noformējumā, publicitātes materiālos.

**3. Konkursa pieteikumu iesniegšanas adrese un termiņš.**

1. Konkursa pieteikumi jāiesniedz Baltinavas muzejam vai sūtot uz e-pastu : baltinavamuzejs@balvi.lv

2. Konkursa pieteikumu iesniegšana līdz 2024. gada 10. maijam.

3. Konkursa pieteikumi, kas tiks iesniegti pēc noteiktā termiņa, netiks izskatīti.

**4. Konkursa dalībnieki:**

a) konkursa dalībnieku skaits ir neierobežots,

b) konkursa dalībnieku vecums neierobežots,

c) vienam dalībniekam atļauts iesniegt ne vairāk kā 3 logo darbus, taču katrs piedāvājums jānoformē un jāiesniedz atsevišķi, šajā nolikumā noteiktā kārtībā,

d) konkursa dalībnieks iesniedz savu autordarbu. Konkursa dalībnieks apstiprina un ir atbildīgs par to, ka viņam pieder izstrādātās logo zīmes ideja un ka tas nav svešs autordarbs,

e) konkursa dalībnieks sedz visas izmaksas, kas saistītas ar logo zīmes materiālu sagatavošanu un iesniegšanu. Baltinavas muzejs nekādā veidā nav atbildīgs par šīm izmaksām,

f) konkursa dalībnieks, iesniedzot logo zīmi, apņemas ievērot visus konkursa nolikumā minētos nosacījumus.

**5. Darbu iesniegšanas kārtība:**

a) darbs jāiesniedz **aizlīmētā aploksnē**, kuras priekšpusē norādīts konkursa nosaukums “ Baltinavas muzeja logo ”, aizmugurē pretendenta vārds, uzvārds, adrese, e-pasts, telefons vai arī **elektroniskā** veidā – e-pastā norādot konkursa nosaukumu, pretendenta vārdu, uzvārdu, adresi, logo darbam jābūt ieskenētam.

b) konkursa darbam jābūt dalībnieka paša radītam.

**6. Baltinavas muzeja logo jāatbilst šādām prasībām:**

\* formā – vienkāršs, vienlaikus uzmanību piesaistošs, inovatīvs, pievilcīgs, viegli uztverams,

\* lietojams dažādos mērogos (Piemērs: liels – plakātos, mazs - nozīmītēs),

\* asociējas ar Baltinavu, atspoguļo tās būtību,

\* logo dizainā jāizmanto ne vairāk par 3 krāsām,

\* logo izveidē izmantojami visi grafiskie un glezniecības līdzekļi,

\* darbi iesniedzami uz A4 formāta lapas; datorgrafikas darbi iesniedzami gan

izdrukas veidā (A4 lapa), gan digitālā formātā vai sūtot uz norādīto e-pastu jpg formātā,

\* pēc vēlēšanās darbam var pievienot īsu aprakstu, taču vērtēšanu tas neietekmēs.

**7. Konkursa darbu atvēršana un izskatīšanas kārtība:**

a) konkursa darbi tiks atvērti 2024. gada 13. maijā Baltinavas muzeja izveidotās žūrijas 5 cilvēku sastāvā klātbūtnē,

b) darba grupa izvēlas vienu vai vairākus darbus, kas visprecīzāk atbilst konkursa mērķim,

c) darba grupa izvērtē šādus kritērijus:

✓ logo vizuālā pievilcība un uztveramība,

✓ atbilstība un sasaiste ar Baltinavas muzeja idejām un būtību,

✓ tā vizuālais noformējums, krāsu salikums,

✓ logo pielietojamība (iespieddarbos, suvenīros, digitālajā formātā, utt.),

e) labākie izvēlētie darbi arī tiks izvietoti Baltinavas muzeja facebook.com lapā, kur tiks piedāvāts veikt balsošanu no 14. – 16. ( ieskaitot) maijam , lai izvēlētos “sekotāju simpātiju” un noskaidrotu sabiedrības viedokli par izvēlētajiem konkursa pieteikumiem,

f) ja neviens konkursa darbs neatbilst šajā nolikumā minētajiem kritērijiem, Baltinavas muzeja darba grupa ir tiesīga pieņemt lēmumu veikt autordarba pasūtīšanu konkrētai personai.

**8. Konkursa uzvarētājs un atlīdzība:**

1. Konkursa uzvarētāji tiek informēti personīgi līdz 2024 . gada 17. maijam.

2. Pēc konkursa rezultātu apkopošanas apbalvo darba grupas noteikto pirmās vietas

ieguvēju ar 30 euro balvu.

3. 2. un 3. vietas ieguvēji saņem pārsteiguma balvas.

4. Visi konkursam iesniegtie darbi paliek muzeja krājumā.

**9. Noslēguma noteikumi:**

a) brīdī, kad Baltinavas muzeja darba grupa apstiprina un paziņo konkursā uzvarējušo logo zīmi, tā pāriet Baltinavas muzeja īpašumā un Baltinavas muzejs to var lietot pēc saviem ieskatiem, nesaskaņojot ar autoru,

b) Baltinavas muzejs pēc saviem ieskatiem var lietot logo bez atsauces uz tās autoru,

c) atteikuma gadījumā paskaidrojumi netiek sniegti,

d) konkursa dalībnieks, iesniedzot darbu Baltinavas muzeja logo konkursam, apstiprina piekrišanu šī nolikuma noteikumiem,

e) atbildīgā persona par konkursa norisi – Antra Keiša, Baltinavas muzeja vadītāja Tālr. 29341738, e-pasts: baltinavamuzejs@balvi.lv

Ierosmei var izmantot arī 2023.gada arheologu ekspedīcijas pa Baltinavas pilskalniem. Par to ir raksts žurnālā “Ilustrētā Pasaules Vēsture” 192. nr. 2024.g. janvārī, 16. – 21. lpp.